----

----

I Informacije

Komisija

----

Menjalni tečaji eura (1)

29. septembra 2005

(2005/C 240/01)

1 euro= 

----

(1)

Vir: referenčni menjalni tečaj, ki ga objavlja ECB.

----

----

Sporočilo Komisije v okviru izvajanja Direktive Sveta 93/42/EGS z dne 14. junija 1993 o medicinskih pripomočkih

(2005/C 240/02)

(Besedilo velja za EGP)

(Objava naslovov in sklicev harmoniziranih standardov po direktivi)

OPOMBA:

Več informacij o harmoniziranih standardih najdete na internetu na:

http://europa.eu.int/comm/enterprise/newapproach/standardization/harmstds/

----

(1)  ESO: Evropske organizacije za standarde:

(2)UL L 204, 21.7.1998, str. 37.

(3)UL L 217, 5.8.1998, str. 18.

----

----

Sporočilo Komisije v okviru izvajanja Direktive 98/79/ES Evropskega parlamenta in Sveta z dne 27. oktobra 1998 o vitro diagnostičnih medicinskih pripomočkih

(2005/C 240/03)

(Besedilo velja za EGP)

(Objava naslovov in sklicev harmoniziranih standardov po direktivi)

OPOMBA:

Več informacij o harmoniziranih standardih najdete na internetu na:

http://europa.eu.int/comm/enterprise/newapproach/standardization/harmstds/

----

(1)  ESO: Evropske organizacije za standarde:

(2)UL L 204, 21.7.1998, str. 37.

(3)UL L 217, 5.8.1998, str. 18.

----

----

Odobritev državne pomoči v okviru določb členov 87 in 88 Pogodbe ES

Primeri, v katerih Komisija ne vloži ugovora

(2005/C 240/04)

(Besedilo velja za EGP)

Datum sprejetja sklepa: 

Država članica: Francija

Št. pomoči: E 10/2005

Naziv: Licenčnina za radiodifuzijo – Francija

Cilj: Financiranje storitev francoske javne radiotelevizije France Télévision

Pravna podlaga: Loi no 49-1032 du 30 juillet 1949

Proračun: Znesek se letno spreminja

Trajanje: Zgoraj navedeni zakon predstavlja podlago za financiranje storitev francoske javne radiotelevizije poverjene France Télévision

Drugi podatki: Sklep, s katerim Komisija izjavlja, da pomoči, dodeljene France Télévision, pomenijo obstoj državne pomoči v smislu člena 1(b) Postopkovne uredbe. V skladu z zahtevo Komisije so francoski organi začeli spreminjati nekatere vidike programa financiranja storitev francoske javne radiotelevizije, da bi zagotovili njeno trenutno združljivost s skupnim trgom

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejetja: 

Država članica: Luksemburg

Št. pomoči: N 205 C/2004 in N 205 D/2004

Naziv: Okvirni zakon za pomoč podjetjem iz sektorja malih in srednje velikih podjetij

Cilj: Varstvo okolja; spodbujanje dejavnosti R&R

Pravna podlaga: loi portant création d'«un cadre général des régimes d'aides en faveur du secteur des classes moyennes»

Proračun: 1 milijon EUR (okolje) in 500 000 EUR (R&R)

Intenzivnost ali znesek pomoči: 

Trajanje: 6 let

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejetja sklepa: 

Država članica: Velika Britanija in Severna Irska

Št. pomoči: N 206/2003

Naziv: Subvencija za prevoz tovora po vodi (Waterborne Freight Grant – WFG)

Cilj: Spodbuditi preusmeritev prevoza tovora s cest na vodne poti z odobritvijo pomoči novim/obstoječim ponudnikom storitev na obalnih plovnih poteh, za prevoz po morju na kratkih razdaljah ter na notranjih plovnih poteh, če se ti izogibajo prevozu s tovornjaki ter če ustvarjajo okoljevarstvene koristi na ozemlju Združenega kraljestva

Pravna podlaga: Transport Act 2000, section 272; Transport (Scotland) Act 2001, section 71

Proračun: Celoten proračun, ki bo namenjen za Sistem subvencij za prevoz tovora (Freight Facilities Grant Scheme – FFG) ter za Subvencijo za prevoz tovora po vodi (Waterborne Freight Grant – WFG), znaša 60 milijonov GBP

Trajanje: 6 let

Drugi podatki: Sistem dopolnjuje obstoječi Sistem subvencij za prevoz tovora (Freight Facilities Grant Scheme – FFG) (1)

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejema odločitve: 

Država članica: Francija

Številka pomoči: N 312/2003

Naslov: Prenovitev načina financiranja Tehničnih industrijskih središč (CTI) in Strokovnih središč za tehnični razvoj (CPDE)

Namen: Spodbujanje mehanskih proizvodov, potrošnih dobrin in gradbenih materialov. (Potrošne dobrine, mehanski proizvodi, gradbeni materiali)

Pravna podlaga: loi 2001-692 du 1er août 2001 et loi de finance annuelle

Trajanje: Od datuma odobritve s strani Komisije do 31. decembra 2004

Druge informacije: Prejemnik: CTI in CPDE znotraj sektorjev potrošnih dobrin, mehanike in gradbenih materialov

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejetja: 

Država članica: Nemčija (Saška)

Št. pomoči: N 548/04

Naziv: Pomoč razvoju novih ali novih vrst proizvodov in metod v svobodni deželi Saški – Podaljšanje sheme NN 32/98

Cilj: R&R

Pravna podlaga: Förderrichtlinie des Sächsischen Staatsministeriums für Wirtschaft und Arbeit über die Gewährung von Zuwendungen für Projekte zur Entwicklung neuer oder neuartiger Produkte und Verfahren im Freistaat Sachsen (Einzelbetriebliche Projektförderung) vom 7. Februar 2001;

Vorläufige Sächsische Haushaltsordnung (SäHo) vom 19. Dezember 1990;

Vorläufige Verwaltungsvorschrift zu §§ 23, 44 SäHo

Proračun: 225 mio EUR

Intenzivnost ali znesek: 50 % za industrijske raziskave; 25 % za razvoj pred konkurenco; 10 % dodatek za MSP (kjer je primerno); dodatno 10 % dodatek za učinkovito sodelovanje med javnimi inštituti za R&R in podjetji

Trajanje: 1.1.2005 — 31.12.2009

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejetja: 

Države članice: Italija

Št. pomoči: N 582/04

Naziv: Državna pomoč za podpiranje biogoriv/davčna ugodnost

Cilj: Varstvo okolja

Pravna podlaga: Art. 21 par. 6 del Decreto Legislativo 25 ottobre 1995 n. 504; legge del 30.12.2004 n. 311 (finanziaria 2005)

Intenzivnost ali znesek pomoči: EUR 561 267 000

Trajanje: Do 30.6.2010

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejetja sklepa: 

Država članica: Združeno kraljestvo (Wales)

Št. pomoči: N 597/2003

Naziv: Shema dejavnosti na področju lesne energije

Cilj: Cilj sheme je spodbujati uporabo lesa kot obnovljivega vira energije v Walesu. Financira projekte, ki pomagajo pri nastajanju trga lesa za ogrevanje v Walesu

Pravna podlaga: 1967 Forestry Act

Proračun: 6 milijonov GBP (9 milijonov EUR) za celotno obdobje trajanja programa

Intenzivnost ali znesek pomoči: Do 40 % upravičenih stroškov, s 5-odstotnim bonusom v regijah iz člena 87 (3) (c) in 10-odstotnim v regijah iz člena 87 (3) (a). Nadaljnjih 10 % se lahko doda za majhna in srednje velika podjetja

Trajanje: 3 leta (do septembra 2007)

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

Datum sprejetja: 

Država članica: Belgija (flamska regija)

Številka pomoči: N 608/2004

Naziv: Certifikati za sočasno proizvodnjo toplote in električne energije

Cilj: Varstvo okolja (Energija)

Pravna podlaga: Besluit van de Vlaamse regering van 5 maart 2004 houdende de openbaredienstverplichting ter bevordering van de elektriciteitsopwekking in kwalitatieve warmtekrachtinstallaties

Intenzivnost ali znesek pomoči: Ukrep ne pomeni pomoči

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani

http://europa.eu.int/comm/secretariat_general/sgb/state_aids/

----

(1)  N 649/2001 – UK – Freight Facilities Grant; odločba Komisije z dne 20.12.2001

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 240/05)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„CAROTA DELL'ALTOPIANO DEL FUCINO“

ES št. IT/00270/21.1.2003

ZOP ( ) ZGO (X)

Ta povzetek je informativne narave. Vse zainteresirane stranke in zlasti proizvajalci zadevnih ZOP ali ZGO se lahko s celotno specifikacijo seznanijo pri nacionalnih službah ali združenjih Evropske komisije (1)

1.   Pristojna služba države članice:

2.   Vlagatelj:

2.1   Naziv: Consorzio di Tutela e valorizzazione degli ortaggi dell'altopiano del Fucino

2.2   Naslov: 

2.3   Sestava: pridelovalec ali proizvajalec/predelovalec (x) drugo ( )

3.   Vrsta proizvoda:

Razred 1.6 Sveže in predelano sadje, zelenjava in žitarice — korenje

4.   Specifikacija:

(povzetek zahtev iz člena 4 (2) )

4.1   Ime: „Carota dell'Altopiano del Fucino“

4.2   Opis: ZGO „Carota dell'Altopiano del Fucino“ označuje korenje kultivarja vrste „Daucus carota L.“ iz sledečih varietet: MAESTRO (Vilmorin); PRESTO (Vilmorin); CONCERTO (Vilmorin); NAPOLI (Bejo); NANDOR (Clause) in DORDOGNE (SG).

Proizvod mora imeti sledeče lastnosti:

obliko: cilindrično z zaokroženo konico brez koreninskih laskov;

barvo: živo oranžno, vključno z vratom korena;

sestavo:

saharoza > 3 %;

beta karoten > 100 mg/kg;

askorbinska kislina > 5 mg/kg;

proteini > 1,2 %;

vlakna > 1,2 %;

Fizične lastnosti: hrustavo meso s čistim prelomom

Za vse varietete velja trgovska kategorija Extra ali Prima.

4.3   Geografsko območje: Območje pridelave korenja „Carota dell'Altopiano del Fucino“ je regija Altopiano del Fucino.

Njegovo zunanjo mejo določa Strada Provinciale Circonfucense in vključuje zemljišča, ki so med sabo ločena s kmetijskimi potmi in oštevilčenimi parcelami, ki pripadajo sledečim občinam v regiji L'Aquila: Avezzano in okoliške vasi, Celano in okoliške vasi, Cerchio, Aielli, Collarmele, Pescina in okoliške vasi, S. Benedetto dei Marsi, Gioia nei Marsi in okoliške vasi, Lecce dei Marsi, Ortucchio, Trasacco in Luco dei Marsi.

4.4   Dokazilo o poreklu: Pridelava korenja na poljih se je v Altopianu del Fucino začela leta 1950. Znaten dobiček, ki ga je ustvarjal ta prozivod, je zbudil pozornost kmetovalcev, ki so zato korenje uvedli v klasično kolobarjenje v Altopianu del Fucino.

Poleg tega, da prinaša ekonomsko korist, tudi podaljša cikel kolobarjenja in tako znatno zmanjša težave, kot so razvoj bolezni na rastlinah ali utrujenost zemlje, ki sicer povzročajo mnogo težav v Fucinu. Poudariti je treba, da je s pravilnim kolobarjenjem in z uvedbo pridelave korenja omogočen nadzor sladkorne pese in krompirjeve ogorčice in to ne več z nematicidi, kot je bila praksa v preteklosti.

Ker se je gojenje korenja izkazalo za zelo uspešno, je proizvod postal ključnega pomena za sektor zelenjave v Altopianu del Fucino, kar se kaže z njegovo priljubljenostjo in slovesom na domačih in tujih trgih. Ta sloves izkorišča mnogo drugih proizvajalcev, ki uporabljajo ime „Fucino“ za trženje proizvodov, ki prihajajo iz drugih pridelovalnih območij. Iz tega sledi, da je potrebno poreklo proizvoda zaščititi skozi vse postopke, da se zagotovi sledljivost različnih faz pridelave ter preverjanje proizvajalcev in območij gojenja korenja Fucino, kot bi morala biti navedena v posebnih registrih. Nadzor izvaja organ nadzorni organ, ki ga imenuje Ministrstvo za kmetijstvo in gozdarstvo, ki je tudi odgovorno za nadzor, da ZGO „Carota dell'Altopiano del Fucino“ upošteva določbe iz specifikacije. Preverjanje bi moral izvajati nadzorni organ, ki ga imenuje Ministrstvo za kmetijstvo in gozdarstvo, ki bi poleg tega bilo odgovorno za preverjanje, da ZGO „Carota dell'Altopiano del Fucino“ izpolnjuje določbe iz specifikacije izdelka.

4.5   Metoda pridobivanja: Tehnike pridelovanja so običajne metode gojenja korenja, ki jih lahko razdelimo v sledeče faze:

Priprava grede za sajenje: oranje, mletje, da nastane gladka površina, valjanje in gnojenje brez uporabe gnojil (da koreni ne porjavijo zaradi organske snovi, ki se razkraja med procesom rasti).

Sejanje je popolnoma mehansko, da se zagotovi enakomerna porazdelitev semena in optimalna gostota pridelka. Seme je sejano v vrstah z medsebojnim razmikom 35 — 40 cm, medtem ko so semena znotraj vrste nasejana v 5 — 7 cm širokih trakovih ali v neprekinjenih dvojnih vrstah. Seme je zasejano 0,5 — 1,5 cm globoko.

Kolobarjenje mora imeti vsaj štiriletni cikel.

Tehnike gojenja se običajno izvajajo mehansko.

Okopavanje je potrebno vsaj enkrat letno zaradi obvladovanja škodljivih organizmov ter zmanjševanja trdnosti zemlje, s čimer se zagotovi razvoj gladkega korena brez zoženosti in upognjenosti; okopavanje je potrebno vsaj enkrat, da vrat ne pozeleni.

Namakanje se izvaja pogosto, količine vode so zmerne in ne smejo presegati 400mc/ha na enkratno zalivanje, uporabljajo se škropilniki. Poleti (julija in avgusta) se zalivanje izvaja ponoči, če je to potrebno, ali najkasneje zgodaj zjutraj.

Pobiranje se izvaja v skladu z najustreznejšo stopnjo zrelosti za namembni kraj proizvoda in vrste pakiranja; izvaja se v skladu s predpisi iz prava Skupnosti in značilnostmi iz točke 4.2.

Če je proizvod namenjen za konzerviranje, se pobira le, ko je popolnoma zrel in ne pred obdobjem, predpisanim za dotični kultivar, ob upoštevanju vremenskih razmer, da se ohranijo in vzdržujejo njegove kakovostne in organoleptične lastnosti. Poleti (julija in avgusta) se mora korenje pobirati zgodaj zjutraj ali pozno popoldan, da ni izpostavljeno soncu.

Ko je korenje pobrano, ga je treba v štirih dneh prepeljati v centre za pripravo, kjer ga pred čiščenjem in pakiranjem ohladijo, da obdrži svojo hrustljavost, barvo povrhnjice in okus.

4.6   Povezava: Velika dostopnost tega pridelka v zadevnem območju je vzpodbudila nastanek dejavnosti, povezanih s pripravo in pakiranjem tega proizvoda, kot tudi predelovalne obrate za rezanje korenja na kocke in stiskanje sokov. Vse to je pripomoglo k vzpostavitvi sistema na tem območju, kjer odlična zemlja in podnebni pogoji odlično sovpadajo z visoko ravnijo specialistov znotraj sektorja, bodisi kmetovalcev, prodajalcev ter bogatih predelovalnih obratov, kar skupaj zagotavlja temu območju sloves glede korenja.

L'Altopiano del Fucino, območje, ki je še posebej znano po proizvodnji zelenjave, leži v južnem delu osrednje Italije in je znano pod imenom „la Regione dei Parchi“, Abruzzo.

Območje je popolnoma ravno, razteza se na 16 000 hektarih na višini 700 metrov in je obkroženo z gorami posebnega okoljskega pomena, kot so tiste v parkih „Parco nazionale d'Abruzzo“(področje parkov) in „Velino-Sirente“ ter vrhova „Ernici“ in „Simbruini“.

Tu začetki poljedelstva segajo v konec 19. stoletja, ko je princ Alessandro Torlonia dokončal izsuševanje tretjega najpomembnejšega jezera v Italiji: Il Lago del Fucino.

Z ozirom na to lahko imamo Altopiano del Fucino za mlado, zelo plodno in neonesnaženo zemljo, ki zaradi narave svoje prsti in še posebno ugodnega podnebja daje zelenjavi edinstvene organoleptične in hranilne lastnosti, ki jih evropski potrošniki priznavajo in cenijo.

Prst je peščeno ilovnata z veliko aktivnega apna; pH vrednost je med subalkalno in alkalno, z visoko stopnjo organske snovi, verjetno nastalo zaradi obilnognojenja, ki ga izvajajo kmetje iz Fucina vsako drugo leto.

Na podnebje vplivajo okoliške gorske verige, nadmorska višina in relativna vlažnost, ki nastaja zaradi goste mreže kanalov, ki zagotavljajo zadostno količino vode skozi celo rastna sezono ter zbiranje presežka vode v zimskem času. Zime so ostre in deževne, medtem ko je poleti celotno območje izpostavljeno vročini, posebno še v juliju in polovici avgusta; zaradi višine je temperaturna razlika med dnevom in nočjo zelo velika.

Po melioraciji zemlje se je v Altopianu del Fucino začelo pridelovanje poljščin, najprej s krompirjem in sladkorno peso, nato z drugimi pridelki, vključno s korenjem, in to ne le zaradi boljšega kolobarjenja, temveč tudi zaradi večje specializacije kmetovalcev po njihovi lastni pobudi.

Korenje je v Fucinu postalo primaren pridelek delno zaradi edinstvenih značilnosti, ki jih že zemlja sama daje proizvodu.

Ravno zaradi zelo ohlapne in nestrukturirane narave prsti same, je za korenje iz Fucina značilna oblika zelenjave, ki je povečini cilindrična z zaokroženo konico, brez koreninskih laskov in brez večjih brazgotin na mestu, kjer rastejo vejice, z gladko povrhnjico ter živo oranžno barvo celega korena. Značilnosti glede hranljivih snovi so: korenje iz Altopiana del Fucino ima visoko, dobro uravnoteženo askorbinsko kilsino (5 mg/kg) in popolno sladkorno sestavo. Vsebnost ogljikovih hidratov je nadpovprečna, ima 1,2 % proteinov in vlakna (1,8 %), zaradi katerih so oligo elementi (kalcij, železo, fosfor, in kalij ) lažje absorbirani.

Vitamini v korenju „Carota dell'Altopiano del Fucino“ ga še dodatno odlikujejo: vsebuje visoko stopnjo tiamina, riboflavina in predvsem karotena (> 100 mg/kg)

4.7   Kontrola: 

4.8   Označevanje: Proizvod je treba dati v promet v primerni novi embalaži, narejeni iz lesa, kartona ali plastike, ter jo označiti s primerno oznako s sledečimi podrobnostmi:

poimenovanjem ZGO „CAROTA DELL'ALTOPIANO DEL FUCINO“ s črkami vsaj dvakratne velikosti drugih podatkov na označbi;

vsemi podatki o imenu, nazivu podjetja in naslovu proizvajalca/podjetja za pakiranje in vsem, kar zahteva ustrezna zakonodaja.

Dovoljena ni nobena dodatna informacija, ki ni iz specifikacije.

Proizvodi, ki uporabljajo korenje ZGI „Carota dell'Altopiano del Fucino“ kot surovino, so lahko celo po pripravi in predelavi dani v promet v embalaži z navedbo ZGI brez uporabe logotipa Skupnosti, pod pogojem, da:

je korenje, certificirano z ZGO „Carota dell'Altopiano del Fucino“, edina vrsta uporabljenega korenja;

so podjetja, ki uporabljajo korenje z ZGO „Carota dell'Altopiano del Fucino“ iz posebnega registra, ki ga vodi in posodablja organ, ki ga pooblasti in v smislu zaščitenega proizvoda nadzira Ministrstvo za kmetijstvo in gozdarstvo.

Če korenje z ZGO „Carota dell'Altopiano del Fucino“ ni edino uporabljeno, se ga lahko glede na trenutno zakonodajo omeni samo kot sestavino proizvoda, ki jo proizvod vsebuje, ali v katero se je predelalo.

Logotip

Zgornji del logotipa sestavljajo besede „Carota dell'Altopiano del Fucino“, natisnjene v zeleni barvi tipa Pantone P.C.S. (S 274-1) CVS), obrobljene s črno, v pisavi „Cooper blk hd bt“, z različno velikimi črkami, da je jasno vidna razlika med večjimi črkami v sredini stavka (Altopiano) in manjšimi črkami na koncu (Fucino). V spodnjem delu so besede ZAŠČITENA GEOGRAFSKA OZNAČBA v beli pisavi „Arial rounded mt bold“ obkrožene z „Pantone reflex blue“. Na levi se nahaja logotip Skupnosti ZGO.

4.9   Nacionalne zahteve: —

----

(1)  Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 240/06)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„PATACA DE GALICIA“ ALI „PATATA DE GALICIA“

ŠT. ES: ES/00205/6.9.2001

ZOP ( ) ZGO (X)

Ta povzetek je informativne narave. Za podrobnejše informacije, zlasti o zadevnih proizvajalcih ZGO, prosimo, da si na nacionalni ravni ali pri Evropski komisiji ogledate celotno različico specifikacije (1).

1.   Pristojna služba države članice:

2.   Skupina vlagateljev:

2.1.A   Naziv: S.A.T. N447 XUGA — A LIMIA.

2.2.A   Naslov: Porto Alto. Xinzo de Limia. OURENSE.

2.1.B   Naziv: Cooperativa de Santaballa

2.2.B   Naslov: Santaballa. Vilalba. Lugo.

2.3   Sestava: Proizvajalci/predelovalci (x) drugo ( )

3.   Vrsta proizvoda:

Razred 1.6. Sveže ali predelano sadje, zelenjava in žito — krompir.

4.   Specifikacija:

(povzetek pogojev iz člena 4(2))

4.1   Ime: „Pataca de Galicia“ ali „Patata de Galicia“.

4.2   Opis: Gomolji krompirja vrste Solanum tuberosum L. in sorte „KENNEBEC“, ki so namenjeni prehrani ljudi.

Krompir ima premer od 40 do 80 mm (računana se dolžina ene strani kvadratnega okenca, skozi katerega gre krompir brez uporabe sile) in naslednje značilnosti:

ovalno do okroglo obliko

plitva očesa

tanko, gladko, svetlo rumeno lupino

belo meso

struktura: na dotik čvrsta, po kuhanju smetanasta, v ustih izdatna

ustreznost za prehrano: odlična, zaradi visokega deleža suhe snovi in kakovosti barve, arome in okusa po kuhanju

ostale značilnosti: več kot 18 % suhe snovi in manj kot 0,4 % reducirajočih sladkorjev.

4.3   Geografsko območje: Proizvod, ki je zaščiten z ZGO, je pridelan in pakiran na območju, ki obsega štiri podcone Avtonomne skupnosti Galicija:

„Bergantiños“: obsega občine Carballo, Coristanco, Laracha, Malpica in Ponteceso (v provinci La Coruña).

„Terra Cha-A Mariña“: celota občin Abadín, Alfoz, Barreiros, Cospeito, Foz, Lourenzá Mondoñedo, Ribadeo, Trabada, Valadouro, Vilalba in Xermade (provinca Lugo).

„Lemos“: občine Monforte, Pantón in Saviñao (provinca Lugo).

„A Limia“: celota občin Baltar, Os Blancos, Calvos de Randín, Porqueira, Rairíz de Veiga, Sandiás, Sarreaus, Trasmiras, Vilar de Santos in Xinzo de Limia; in župniji Coedo in Torneiros v občini Allaríz; župnije Atas, Cualedro, Lucenza, Vilela in A Xironda v občini Cualedro; župnije Bóveda, Padreda, Seiró in Vilar de Barrio v občini Vilar de Barrio in župnije A Abeleda, Bobadela a Pinta, A Graña in Sobradelo v občini Xunqueira de Ambía (provinca Ourense).

4.4   Dokazilo o poreklu: Edini upravičen krompir je Kennebecs za prehrano ljudi, ki je pridelan iz certificiranega semena ali kontrolirane ponovne uporabe semena z istega gospodarstva, na primernih tleh (brez bolezni), ki se nahaja v prej omenjenih podconah in je registriran pri Consejo Regulador (Upravni odbor).

Prav tako lahko samo skladišča in pakirnice, ki se nahajajo v omenjenih podconah in so registrirane pri Consejo Regulador, pakirajo zadevni proizvod.

Krompir je skladiščen in pakiran v zadevnih podconah, da bi se ohranile njegove posebne značilnosti. Oprema za skladiščenje in pakiranje se tradicionalno nahaja v okrožjih, kjer raste proizvod najboljše kakovosti, kar dovoljuje bolj gladko in unčikovito delovanje kontrolnega organa. Cilj je zmanjšati tveganje poslabšanja kakovosti proizvoda med prevozom (povečano tveganje trkanja, neprimerne temperature, itd.) in zaradi neustreznih pogojev skladiščenja.

Consejo Regulador bo na podlagi splošnih meril standarda EN-45011 certifikacijskih organov za proizvode jamčil sledljivost proizvodov skozi program kontrole, označitev in spremljanje zemljišča (kot je določeno v letnem setvenem poročilu). Poleg tega bo pooblastil zunanje podjetje (izven sektorja), da izvede kontrolo kakovosti in program izboljšanja, ki zajema skladiščenje, ravnanje, pakiranje in označevanje.

4.5   Metoda pridobivanja: Končni proizvod mora zadovoljevati naslednja minimalna merila kakovosti: tipični opis za Kennebec; cel, zdrav in čist; brez rezov in zmečkanin in z dobro oblikovano lupino; čvrst in brez očes; brez zunanjih pomanjkljivosti, lis, zarez, deformacij ali razbarvanja; z zadostno stopnjo vlage, brez priokusov ali vonjav zunanjega izvora.

Proizvodnja mora v celoti slediti tradicionalnim metodam; ista parcela ne sme biti zasejana dve leti zapored; uporabi se lahko samo certificirano seme ali seme z gospodarstva; vsaka rastlina mora imeti 75 x 32-35 cm prostora; gnojila morajo biti organska in vzdrževati pravilno ravnovesje med ogljikom in dušikom; obvezno je okopavanje; 30 dni pred pobiranjem se ne sme namakati.

Največji dovoljen pridelek za trženje pod ZGO je 22 t/ha za nenamakano zemljišče in 35 t/ha za namakano zemljišče.

Proizvod mora biti razvrščen in pakiran glede na premer (vselej med 40 in 80 mm) in kraj porekla. Pakiranje mora prej odobriti Consejo Regulador in vsebuje količine 15, 10, 5, 4, 3, 2 in 1 kg neto teže (25 kg je dovoljeno za kupce v gostinskem in hotelskem sektorju).

Proizvod je treba prevažati ločeno v specializiranih vozilih in hraniti v prostorih, ki so pripravljeni za ta namen in jih je odobril Consejo Regulador.

4.6   Povezava: 

Zgodovinska:

Pridelovanje krompirja v Galiciji se omenja že v letu 1607, toda njegov pravi pomen in socialna vloga datira v sredo 18 stoletja s prvimi pravnimi spori med kmeti in pobiralci desetine (1736). Njegov največji razmah je sledil žitni krizi med leti 1768–69, ko je igral ključno vlogo v demografskem razvoju regije.

Od poznega 18 stoletja dalje je uspevanje krompirja (na namakanih ali nenamakanih zemljiščih) ena najbolj značilnih lastnosti kmetijske krajine v Galiciji in zagotavlja prehrambeno osnovo tako za prebivalstvo kot tudi za živinorejo (zlasti goveda in prašičev) v regiji.

Prihod krompirja in njegovo splošno uspevanje sta zelo pripomogla k razvoju pridelovanja samooskrbnih mešanih kultur; do danes skoraj vsa kolobarjenja v Galiciji vključujejo krompir.

Naravna:

Relief: V splošnem so v Galiciji višje nadmorske višine primerne za gozdarstvo in ekstenzivno živinorejo, srednja območja za ekstenzivno obdelovanje tal in prosto živinorejo, v dolinah in nizko ležečih območjih pa odlično uspeva sadje in zelenjava.

Podnebje: Zaradi lokalnih podnebnih razmer, značilnosti tal in skrbnih načinov gojenja, je proizvod izredne kulinarične kakovosti. To dejstvo, ki je dobro znano trgovcem in potrošnikom, je povzročilo, da je kakovosten krompir iz Galicije zelo cenjen proizvod, ki dosega višje cene na regionalnih in nacionalnih trgih.

Pomembne podnebne razmere so veliko dežja (1000–1500 mm letno v zadevnih podconah) in blage temperature, ki omogočajo optimalno rast rastline krompirja ne glede na namakanje in pospešujejo neprekinjen razvoj gomoljev. Sušna doba v avgustu in septembru, v kateri se vlažnost tal zniža, povzroči, da krompir zgubi vodo ravno pred pobiranjem in popolnoma dozori ter oblikuje čvrsto in enotno lupino, pri čemer oba dejavnika (lupina in izguba vode) povečata njegovo ohranljivost in kulinarično kakovost.

Tla: Priporočajo se prsti z zrahljano sestavo in brez kamenja, ki nimajo previsoke vsebnosti organske snovi. V območjih proizvodnje prevladujejo ilovnate in ilovnato-peščene prsti s pH vrednostmi od 5 do 6,5 — najboljše za ta pridelek. Ta sestava prsti omogoča gomoljem, da oblikujejo tanke, enotne lupine in da so pri pobiranju čisti (ni jih potrebno umivati). Rahlo kisel pH varuje pred pikasto pegavostjo gomoljev (bolezen, ki naredi lupino krompirja hrapavo in luskasto, tako, da ga zaradi neprijetnega izgleda ni mogoče prodati).

Bogato gnojenje tal (približno 25 do 30 ton na hektar) veliko prispeva k kulinarični kakovosti pridelka.

4.7   Nadzorni organ: 

Consejo Regulador izpolnjuje zahteve standarda EN-45011 in je v skladu s členom 10 Uredbe (EGS) št. 2081/92.

4.8   Označevanje: Tretjino sprednje strani embalaže mora pokrivati označbeni logotip in besede Zaščitena označba porekla „Pataca de Galicia“. Na embalaži mora biti nalepljena tudi oštevilčena nalepka, ki jo je izdal Consejo Regulador in na kateri se ponovi logotip.

4.9   Nacionalne zahteve: 

----

(1)  Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 240/07)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„CLEMENTINE DE CORSE“

ES št.: FR/00300/2.7.2003

ZOP ( ) ZGO (X)

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1.   Pristojna služba države članice:

2.   Vlagatelj:

2.1   Naziv:: Association pour la Défense et la Promotion de la Clémentine de Corse (APRODEC)

2.2   Naslov: 

2.3   Sestava: drugo (x): vrtnarji v nasadih

3.   Vrsta proizvoda:

Razred 1.6. Sadje, zelenjava in žita, sveži ali predelani.

4.   Specifikacija

(povzetek pogojev iz člena 4(2)):

4.1   Ime: „Clementine de Corse“

4.2   Opis: „Clementine de Corse“ so klementine brez pešk (Citrus clementina), ki morajo imeti naslednje lastnosti:

rdečkasto-oranžno barvo, pri čemer je lahko do 1/5 površine lupine zelene barve,

srednje velike do majhne z največjim premerom med 46 in 68 mm,

najmanj 42 % vsebnost soka,

kiselkasti okus,

ustrezno stopnja zrelosti, ugotovljeno z razmerjem med sladkorno stopnjo soka (E), izraženo v stopinjah Brix, in kislostjo istega soka (A), izraženo v gramih citronske kisline na 100 g. Razmerje E/A mora pri kislosti med 0,65 in 1,4 znašati od 8 do17.

najmanj 30 % sadežev, danih v promet, mora imeti en ali dva lista na peclju.

4.3   Geografsko območje: Geografsko pridelovalno območje „Clementine de Corse“ pokriva območje ali del območja nekaterih občin v departmajih „Haute-Corse“ in „Corse-du-Sud“, na katera je razdeljen otok Korzika v Sredozemskem morju. Območje leži pretežno ob obali in je opredeljeno z nadmorsko višino, nagibom in oddaljenostjo od morja (glej točko 4.6).

Vse dejavnosti v zvezi s pridelavo, obiranjem in pakiranjem potekajo na območju ZGO.

4.4   Dokazilo o poreklu: Vlagatelj in certifikacijski organ izvedeta predhodni pregled proizvajalca in mu nato izdata dovoljenje. Začetna oznaka posameznega nasada se skozi različne stopnje do končnega potrošnika ohrani, kar omogoča sledljivost sadeža.

Vsako gospodarstvo ima seznam, na katerem so zabeleženi parcele in nasadi klementin. S pomočjo zapisnika pridelave je mogoče spremljati vrsto opravljenega dela glede na pridelovalca in nasad. Na vsaki pošiljki obranih sadežev je označen pridelovalec in nasad. To identifikacijsko številko obdrži pošiljka do pakirne enote za prijavo in odjavo ter med razpošiljanjem in prevozom.

Pred prodajo končnemu potrošniku so pakiranja označena s številko, ki vsebuje številko pakirne serije, številko pakirne enote, številko gospodarstva in nasada, iz katere serija prihaja.

4.5   Metoda pridobivanja: Sistem, ki ga uporabljajo pridelovalci citrusov na Korziki, temelji na ukrepih kmetijskega upravljanja, ki so naravnani na posamezne nasade.

„Nasad“ je skupina dreves, ki izpolnjujejo naslednje pogoje: Vsa drevesa so iste sorte, rastejo na homogenem območju (glede na tla, izpostavljenost, višino), upravljajo se enotno in neodvisno od drugih nasadov na gospodarstvu (trajanje in metode gnojenja, namakanja, zdravstvenega varstva dreves, različnih tretiranj rastlin, obrezovanja, trgatve, itn.)

Znanje in izkušnje, pridobljene z združevanjem izkušenj pridelovalcev, dosežki dvajsetletnih lokalnih raziskav na področju kmetijstva in razvoj orodij za mrežne postopke odločanja omogočajo homogeno in svojevrstno kakovost sadežev.

Drevesa se obrežejo enkrat letno.

Gnojenje in namakanje sta prilagojena glede na redno merjene agronomske in analitične parametre. Parcele morajo imeti namakalni sistem.

Obiranje sadežev poteka ročno, ko dobi sadež na drevesu ustrezno barvo in doseže ustrezno stopnjo zrelosti. Poteka v več stopnjah, da se zagotovi homogenost pridelka. Sadeži se obirajo skupaj z listi, da ostanejo sveži.

Obrani sadež se ne sme kemično obdelovati. Uporaba sredstev za izboljšanje barv je prepovedana. Med pakirnim postopkom se klementine prevlečejo z naravnim voskom in izberejo tako, da izpolnjujejo standarde kakovosti za „Clementine de Corse“.

Razvrščanje po velikosti in pakiranje potekata na območju ZGO, da se ohrani kakovost sadežev, zagotovi sledljivost sadežev in olajšajo kontrolni pregledi med temi proizvodnimi stopnjami. Pravila o velikostih, ki jih izvajalci uporabljajo skupno, omogočajo natančno opredelitev danega velikostnega razreda. Za sadeže, za katere je bil izdan certifikat ZGO, veljajo samo velikosti od 1 do 5. Končna odobritev ZGO temelji na pakiranih pošiljkah.

Pakiranja zagotavljajo prepoznavnost in kvaliteto pred prodajo končnemu potrošniku.

4.6   Povezava: Pridelovanje citrusov je pomemben del današnjega korziškega gospodarstva in ima na otoku dolgo tradicijo. Nekateri avtorji postavljajo začetek pridelovanja na sam začetek našega štetja; takrat je šlo predvsem za terasaste nasade na obronkih vzhodne obale do Cap Corse in Balagne. Poleg citrusov, katerih pridelava se je zaradi izredno slabih vremenskih razmer zmanjšala, kar se je še poslabšalo zaradi neugodnega gospodarskega položaja, obsegajo stari nasadi citrusov na otoku tudi sadovnjake pomaranč, mandarin in limon, ki jih omenjajo številni pisatelji in ki tu in tam pričajo o tem, da so na otoku v preteklosti gojili citruse.

Po odkritju klementin v Alžiriji v dvajsetih letih 20. stoletja so bile te prinešene na Korziko, kjer so jih začeli pridelovati. Natančne tehnične in ekonomske študije, ki jih je opravila Postaja za raziskovanje kmetijstva iz San Giuliana, ustanovljena na Korziki ob koncu petdesetih let, so pokazale, da morajo imeti klementine prednost pri pridelovanju citrusov v tej regiji.

Od leta 1964 so pridelovalci citrusov pospešeno sadili klementine. Danes nasadi na Korziki pokrivajo več kot 2 000 hektarjev, na njih pa pridelajo povprečno 22 000 ton klementin.

Danes lahko rečemo, da so „Clementine de Corse“ zelo znane in da liste na peclju povezujemo z njenim poreklom. „Clementine de Corse“ so zaradi svojih lastnosti poseben proizvod (velikost, okus, sočnost in barvo).

Te posebne lastnosti, čeprav na njih vplivajo tudi pridelovalci, so odraz tal in podnebja otoka ter njegove lege.

Tla na območju z ZGO, na katerem rastejo citrusi, se razlikujejo od tal v ostalih delih Sredozemlja, saj vsebujejo granit in skrilavec ter so pogosto bolj kiselkasta in lažja ter bolj podobna tlem z zmernim morskim podnebjem. Takšna tla omogočajo razvoj posebnih podlag, ki dajejo sadežu posebno kakovost.

Zaradi morskega vpliva in neposredne bližine gora ima pridelovalno območje posebno podnebje, za katerega so značilne zmerne temperature, veliko dežja in povečana vlažnost, ki dajejo sadežu posebno barvo in okus (bolj kiselkast, manj sladek).

Poleg tega so klementine zaradi dejstva, da je Korzika otok, bolje zaščitene pred različnimi resnimi virusnimi boleznimi, ki so se jim uspele izogniti do danes. Majhni nasadi in hribovita pokrajina omogočajo boljši nadzor nad razvojem škodljivcev, ki bi sadeže lahko napadli.

Iz teh razlogov je bilo za tiste dele, ki izpolnjujejo te talne in podnebne pogoje, določeno geografsko območje in naslednji kriteriji v zvezi z njegovo lego:

nadmorska višina: samo območja z nadmorsko višino 2 do 300 metrov. Tla z nadmorsko višino, nižjo od dveh metrov, so povsem neprimerna (ker so slana, hidromorfna, šotasta in preveč peščena). Nagib in podnebje sta nad 300 metri nadmorske višine za pridelovanje klementin neprimerna.

Nagib: mora biti manjši od 25 %.

oddaljenost od morja: mora biti manjša od 15 km, kar velja kot meja ugodnega vpliva morskega podnebja.

4.7   Organ, pooblaščen za preverjanje skladnosti proizvodov s specifikacijo: 

4.8   Označevanje: Organ, pooblaščen za preverjanje skladnosti proizvodov s specifikacijo, odobri posebno pakiranje z ZGO „Clementine de Corse“ in posebne nalepke na pakiranjih.

Dodatno k obveznim podatkom v skladu s predpisanimi trgovskimi zahtevami morajo imeti posamezna pakiranja naslednji napis „Zaščitena geografska označba: Clementine de Corse“.

4.9   Nacionalne zahteve: —

----

(1)  Evropska Komisija, Generalni direktorat za kmetijstvo in razvoj podeželja – Enota za politiko kakovosti kmetijskih proizvodov, B-1049 Bruselj.

----

----

DRŽAVNA POMOČ — NIZOZEMSKA

Državna pomoč št. C 15/2005 (prej NN 34/2005)

Domnevno nezakonita pomoč v korist VAOP

Poziv k predložitvi pripomb v skladu s členom 88(2) Pogodbe ES

(2005/C 240/08)

(Besedilo velja za EGP)

Z dopisom v verodostojnem jeziku z dne 3. maja 2005 na straneh, ki sledijo temu povzetku, je Komisija uradno obvestila Nizozemsko o svojem sklepu, da sproži postopek na podlagi člena 88(2) Pogodbe ES v zvezi z zgoraj navedenim ukrepom.

Zainteresirane stranke lahko predložijo svoje pripombe o ukrepu, v zvezi s katerim Komisija sproža postopek, v enem mesecu od datuma objave tega povzetka in dopisa, ki sledi, na naslednji naslov:

Te pripombe se posredujejo Nizozemski. Zainteresirana stranka, ki predloži pripombe, lahko pisno zaprosi za zaupno obravnavo svoje identitete in navede razloge za to.

BESEDILO POVZETKA

OPIS

VREDNOTENJE

V skladu s členom 14 Uredbe Sveta (ES) št. 659/1999 se lahko vse nezakonite pomoči izterjajo od prejemnika.

BESEDILO DOPISA

„Met dit schrijven stelt de Commissie Nederland ervan in kennis dat zij, na onderzoek van de door uw autoriteiten verstrekte informatie over de bovengenoemde maatregel, heeft besloten de procedure van artikel 88, lid 2, van het EG-Verdrag in te leiden.

1.   PROCEDURE

2.   BESCHRIJVING

2.1.   De begunstigde

2.2.   De markt

2.3.   De twee maatregelen

3.   BEOORDELING

3.1.   Bestaan van steun

Staatsmiddelen en toerekenbaarheid

Voordeel

Selectiviteit

Gevolgen voor het handelsverkeer tussen lidstaten

3.2.   Verenigbaarheid met het Verdrag

4.   CONCLUSIE

Gelet op de bovenstaande overwegingen verzoekt de Commissie Nederland, in het kader van de procedure van artikel 88, lid 2, van het EG-Verdrag, binnen één maand vanaf de datum van ontvangst van dit schrijven zijn opmerkingen te maken en alle dienstige inlichtingen te verstrekken voor de beoordeling van de steun. De Commissie wil onder andere precieze gegevens ontvangen over de aan de twee leningen in kwestie verbonden voorwaarden en rente. In dit verband verzoekt de Commissie Nederland haar inzichten over de toerekenbaarheid met betrekking tot de BNG-lening en het in hogervermelde twee maatregelen vervatte voordeel te willen meedelen. Voorts wenst zij gegevens te ontvangen over de economische en financiële ontwikkeling van onderneming, inclusief de mogelijke terugbetaling van twee leningen, sedert de toekenning van deze twee steunmaatregelen. Zij verzoekt uw autoriteiten onverwijld een afschrift van dit schrijven aan de potentiële begunstigden van de steunmaatregel te doen toekomen.“

----

(1)PB L 10 van 13.1.2001, blz. 33.

(2)PB C 37 van 3.2.2001, blz. 3.

(3)  Aangezien de maatregelen van 1998 en 2001 dateren, moeten zij worden onderzocht op basis van de in PB C 368 van 23.12.1994, blz. 12 gepubliceerde richtsnoeren voor de eerste maatregel en op basis van de in PB C 288 van 9.10.1999, blz. 2 gepubliceerde richtsnoeren voor de tweede.

----

----

Napoved (1) obdobja spremljanja in ocenjevanja položaja delavskih pravic v Belorusiji v zvezi z začasnim preklicom godnosti iz sheme splošnih tarifnih preferencialov (GSP)

(2005/C 240/09)

Preferencialni režimi se za državo upravičenko v skladu s členom 26(1)(b) Uredbe Sveta (ES) št. 2501/2001 (2) o uporabi sheme splošnih tarifnih preferencialov lahko prekličejo zaradi „resne in sistematične kršitve svobode združevanja, pravice do pogajanj za kolektivno pogodbo ali načela nediskriminacije glede zaposlovanja in poklica ali uporabe dela otrok, kakor je opredeljeno v ustreznih Konvencijah MOD“.

Komisija je na podlagi informacije, ki jih je prejela od Mednarodne zveze svobodnih sindikatov (ICFTU), Evropske zveze sindikatov (ETUC) in Svetovne delavske zveze (WCL) izvedla preiskavo o domnevnih sistematičnih in resnih kršitvah svobode združevanja v Belorusiji, kakor je opredeljena v Konvencijah MOD št. 87 in 98.

Komisija meni, da ugotovitve upravičujejo začasni preklic na podlagi razloga iz člena 26(1)(b), in je v skladu s postopkom iz člena 39 Uredbe št. 2501/2001 sklenila, da bo v obdobju šestih mesecev spremljala in ocenila stanje v Belorusiji. Komisija namerava Svetu predložiti predlog za začasni preklic trgovinskih preferencialov, odobrenih z Uredbo št. 2501/2001, razen če se še pred iztekom tega obdobja Belorusija zaveže sprejeti potrebne ukrepe, s katerimi bo v osmih mesecih zagotovila uskladitev z načeli iz Deklaracije MOD iz leta 1998 o temeljnih načelih in pravicah pri delu, kot so bila izražena v dvanajstih priporočilih poročila Preiskovalne komisije MOD iz julija 2004.

----

(1)  Sklep Komisije z dne 17. avgusta 2005 o spremljanju in ocenitvi položaja delavskih pravic v Belorusiji za začasni preklic trgovinskih preferencialov.

(2)UL L 346, 31.12.2001, str. 1.

----

----

Nenasprotovanje priglašeni koncentraciji

(Št. primera COMP/M.3938 – CRH/Quester)

(2005/C 240/10)

(Besedilo velja za EGP)

Dne 15. septembra 2005 je Komisija odločila, da ne bo nasprotovala navedeni priglašeni koncentraciji, in jo razglaša za združljivo s skupnim trgom. Ta odločba je sprejeta v skladu s členom 6(1)(b) Uredbe Sveta (ES) št. 139/2004. Celotno besedilo te odločbe je na razpolago le v angleščini in bo objavljeno potem, ko bo očiščeno morebitnih poslovnih skrivnosti. Dostopno bo:

----